Legal Document

Category: 27

Text:
23. ΝΟΜΟΘΕΤ. ΔΙΑΤΑΓΜΑ υπ’ αριθ. 3617 της 14/15 Νοεμ. 1956 (ΦΕΚ Α΄ 274) Περί λήψεως μέτρων αφορώντων το Γενικόν Χημείον του Κράτους. Άρθρ.1.-1.Αι οργανικαί θέσεις των δοκίμων χημικών ή χημικών δ’ τάξεως της Α΄ κατηγορίας επί βαθμώ 7ω ή 6ω του Γενικού Χημείου του Κράτους αυξάνονται κατά 25 οριζόμεναι εν συνόλω εις 73. 2.Από της ενάρξεως της ισχύος του παρόντος και επί έν έτος από ταύτης προκειμένης πληρώσεως κενών θέσεων δοκίμων χημικών του Γενικού Χημείου του Κράτους, αι κατά την υπ’ αριθ. 4652/1953 απόφασιν του Προέδρου της Κυβερνήσεως «περί κανονισμού διεξαγωγής διαγωνισμών κλπ.» (ΦΕΚ 42/1953 τεύχ. Β΄) προθεσμίαι συντέμνονται α)η του άρθρ.1 παρ.3 δια την δημοσίευσιν της προκηρύξεως του διαγωνισμού, εις 30 ημέρας προ του διαγωνισμού και β)η του άρθρ.2 παρ.1 δια την υποβολήν των αιτήσεων συμμετοχής εις τον διαγωνισμόν, εις 20 ημέρας προ του διαγωνισμού. 3.Δια την προαγωγήν των δοκίμων χημικών επί βαθμώ 7ω του Γενικού Χημείου του Κράτους εις χημικούς δ΄ τάξεως επί βαθμώ 6ω δεν απαιτούνται εφ’ εξής αι υπό της παρ.2 του άρθρ.8 του Νόμ. 4328/1929 ως ετροποποιήθη δια του άρθρ.6 του Α.Ν. 754/1937 προβλεπόμεναι εξετάσεις τηρουμένων κατά τα λοιπά των διατάξεων του Υπαλληλικού Κώδικος. 4.(Προσωρινής ισχύος). Άρθρ.2.-(Προσωρινής ισχύος). Άρθρ.3.-(Κατηργήθη από 1 Ιαν. 1973 δια του άρθρ.2 Ν.Δ. 1365/1973, κατωτ. αριθ. 25). Άρθρ.4.-(Προσωρινής ισχύος). Άρθρ.5.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 5.Ζ.α.22-23 Γενικό Χημείο του Κράτους